Terapijska masaža
Terapijska masaža je masaža koja se primenjuje radi lečenja raznih povreda i oboljenja tkiva ili organa. To je  najstariji i najjednostavniji način lečenja. U tradicionalnim kulturama, posebno na Istoku, masažu koriste u svakodnevnom životu ljudi svih uzrasta.

Podela 
Masaža se deli prema:
 vrsti 
 nameni

Postoji više vrsta masaža i one mogu da se izvode manuelno(ručno) ili aparaturno:
 manuelna masaža
 reflekso masaža
 šiacu masaža
 limfna drenaža
 vibraciona masaža
 podvodna masaža
 ultrazvučna masaža
 infrazvučna masaža
 masaža kombinovanim pritiskom

Prema nameni masažu delimo na:
 terapijsku
 sportsku
 higijensko-kozmetičku  (relax)

Terminologija 

Često se za terapijsku masažu vezuje termin terapeutska masaža,koji je pogrešan ili da je terapijska masaža posebna vrsta ,da se izvodi jako ili da boli itd.
Terapijska masaža nije posebna vrsta masaže, već izvodi se kao klasična masaža i namenjena je u cilju lečenja različitih oboljenja tkiva i organa, smanjenje bola ili napetosti u mišićima.

Dejstvo 
Da bi postigli pravi efekat mora da se uradi 1 serija masaže (5-10 masaža).Može da se radi svakog dana ili svakog drugog. Efekat koji dobijamo nakon završetka serije je poboljšanje cirkulacije, limfne cirkulacije, opuštanje muskulature. Zatim pozitivno utiče na metabolizam, uspostavlja narušenu ravnotežu hormona, utiče na bolju oksigenaciju tkiva i ima blagotvorno dejstvo nervni sistem.

Masaža je deo fizikalne terapije. Ona predstavlja simptomatski vid lečenja i koristi se u okviru procesa rehabilitacije povređenih i obolelih najčešće u kombinaciji sa ostalim metodama fizikalne terapije (elektroterapija, kineziterapija, hidroterapija,termoterapija).

Masaža ima pozitivno terapijsko dejstvo. Ona opušta,a opuštenost je blagotvorna za naše fizičko, fiziološko i opšte zdravlje. Pomaže svim sistemima organa u telu da optimalno obavljaju svoje zadatke i ostanu u međusobnoj ravnoteži. Masaža je korisna kao preventivna mera, ali i pomoćno sredstvo u lečenju mnogih zdravstvenih tegoba.

Masaža je jedan od vidova brige o telu i zdravog načina života.

Reference

Literatura 
 Masaža-Viktorija Džordan Stoun i Bob Šel
 Masaža put do zdravlja i uživanja-Rozana Sonato
 Osnovi masaže-Zvedana Miletić,Siniša Zorić

Spoljašnje veze 
 Da li je masaža luksuz ili lek za naše telo?
 Masažom protiv „pomorandže“
 Dobar protok limfe za dobro zdravlje
 Dejstvo masaće na endokrini sistem
 Dejstvo masaže na endokrini sistem
 Dejstvo masaže na nervni sistem

Масажа